خضدار: پاکستان پیپلز پارٹی نا کنڈآن ”یوم تکریم شہداء“ نا بابت اٹ اسہ کانفرنس خضدار اٹ اڈ ہلک۔ ہراٹی ڈسٹرکٹ چیئرمین خضدار و پیپلز پارٹی نا راہشون آغا شکیل احمد خضداری ڈی آئی جی خضدار رینج پرویز عمرانی ڈپٹی کمشنر خضدار کیپٹن ریٹائرڈ جمیل احمد اسسٹنٹ کمشنر خضدارمحمد علی درانی چیئر مین خضدار میر محمد آصف جمالدینی وائس چیئرمین جمیل قادرزہری چیف آفیسر میونسپل کارپوریشن خضدار وڈیرہ محمد صالح جاموٹ حافظ حمیداللہ مینگل محمد اسماعیل زہری و ایلو سیاسی و راجی و افسرک اوار ئسر۔ سہیل الرحمان کانفرنس ہال اٹ اڈ ہلوک شہداء کانفرنس اٹ شہداء نا خاہوت آتے ہم دعوت تسوسس۔ کانفرنس آن ڈی آئی جی خضدار رینج پرویز عمرانی مسکوہی ڈسٹرکٹ چیئرمین خضدار آ غا شکیل احمددرانی ڈپٹی کمشنر خضدار کیپٹن ریٹائرڈ جمیل احمد پیپلز پارٹی خضدار نا جنرل سیکریٹری محمد اسماعیل زہری میر منیراحمد مینگل میر عتیق الرحمن ساجدی و ایلو تران کرسا پارینے کہ یوم تکریم شہداء ءِ منفسا نن تینے شہید آتے خراج تحسین پیش کننگ اٹی ءِ۔ شہید آتا رتبہ بھاز بڑز و دنیا ٹی فخر انا ہند و آخرت اٹ خلاسی نا وڑ اسے۔ شہید آک زندہ ءُ۔ فورس انا ورناک مریر یا لس سویلین او ملک و دا ڈیہہ انا خاطر آن تینا جان انا قربانی ترسا ننے آ بھلو احسان اس کرینے و اوفتا شہادت نا بدلہ غاک ءُ۔
(خ ن)
